### ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

#### ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ ΠΕΡΙΒΑΛΛΟΝ ΤΗΣ ΣΥΜΒΑΣΗΣ

#### Οργανωτική διάταξη

#### Το Κέντρο Κοινωνικής Πρόνοιας Περιφέρειας Κρήτης αποτελείται από 7 οργανικές μονάδες οι οποίες είναι γεωγραφικά κατανεμημένες στην περιφέρεια Κρήτης:

#### Παράρτημα ΑΜΕΑ Χανίων

#### Παράρτημα Προστασίας Παιδιών και Νέων Χανίων

#### Παράρτημα ΑΜΕΑ Ρεθύμνου

#### Παράρτημα Αποθεραπείας και Αποκατάστασης Παιδιών με Αναπηρία Ηρακλείου (κτίριο Ηρακλείου και κτίριο Πόμπιας)

#### Παράρτημα Προστασίας Παιδιού Ηρακλείου

#### Παράρτημα Προστασίας Παιδιού Λασιθίου

#### Παράρτημα ΑΜΕΑ Λασιθίου.

###### Συνοπτική Περιγραφή των υπηρεσιών και της λειτουργίας της Α.Α.

1. Οι σκοποί και οι αρμοδιότητες των συγχωνευομένων στο Κ.Κ.Π.Π.Κ. Μ.Κ.Φ., καθώς και κάθε σκοπός που συμβάλει στην προστασία της οικογένειας, της βρεφικής ηλικίας, της παιδικής ηλικίας, της νεότητας, της τρίτης ηλικίας, των ατόμων με αναπηρία και των ευπαθών ομάδων του πληθυσμού εκπληρώνονται και ασκούνται από το Κ.Κ.Π.Π.Κ. και τις αποκεντρωμένες υπηρεσίες του.

2. Ο σκοπός του Κέντρου Κοινωνικής Πρόνοιας Περιφέρειας Κρήτης είναι η εποπτεία, ο έλεγχος και ο συντονισμός των Παραρτημάτων του και όπως αυτός αναλύεται και ισχύει ανά Παράρτημα.

3. Για την επίτευξη των σκοπών του το Κ.Κ.Π Π.Κ. :

α) Φροντίζει για την ορθολογική εξυπηρέτηση των ατόμων που είναι αποδέκτες των υπηρεσιών του, με τη διαμόρφωση ειδικών χώρων ανάλογα με τις ανάγκες κάθε ομάδας στόχου και τη συνεργασία με εξειδικευμένους φορείς του δημόσιου, ιδιωτικού ή εθελοντικού τομέα για την εφαρμογή ειδικών προγραμμάτων αποκατάστασης για κάθε ομάδα.

β) Αναπτύσσει προγράμματα εξειδικευμένης διάγνωσης και παρέμβασης, ειδικής αγωγής παιδιών προσχολικής, σχολικής και εφηβικής ηλικίας, με στόχο την προετοιμασία τους για την ένταξή τους στο ευρύτερο κοινωνικό σύνολο, καθώς και δημιουργικής απασχόλησης παιδιών με ειδικά προβλήματα.

γ) Πραγματοποιεί προγράμματα υποστήριξης ή συμβουλευτικής της οικογένειας, παρεμβάσεις στην κοινότητα για την ευαισθητοποίησή της, σχεδιάζει και υλοποιεί σχετικά ερευνητικά προγράμματα.

δ) Συνάπτει προγραμματικές συμβάσεις και δημιουργεί δίκτυα συνεργασίας με φορείς του δημόσιου, ιδιωτικού μη κερδοσκοπικού χαρακτήρα ή εθελοντικού τομέα που ειδικεύονται σε θέματα προνοιακών υπηρεσιών, εφόσον διαθέτουν την απαιτούμενη πιστοποίηση, για την εξυπηρέτηση των σκοπών του.

ε) Αναπτύσσει προγράμματα και ενέργειες που προάγουν την ελεύθερη καλλιέργεια του πνεύματος των ατόμων που περιθάλπει και ενδυναμώνουν τη συμμετοχή τους σε κοινωνικά, πολιτιστικά και αθλητικά δρώμενα, με στόχο την κοινωνική τους αποκατάσταση.

στ) Οργανώνει δίκτυα παροχής υπηρεσιών και πληροφοριών για τα άτομα που περιθάλπει, αλλά και τις οικογένειές τους και προωθεί σχετικές συνεργασίες με αντίστοιχα δίκτυα του εσωτερικού ή του εξωτερικού.

ζ) Οργανώνει προγράμματα θερινών διακοπών κατασκήνωσης για τους εξυπηρετούμενους και τα μέλη των οικογενειών τους. Το πρόγραμμα υλοποιείται αυτόνομα και με ιδίους πόρους από το Κέντρο, είτε σε συνεργασία με το ειδικό πρόγραμμα της τοπικής αυτοδιοίκησης, για το οποίο υπογράφεται σχετική προγραμματική σύμβαση.

η) Σχεδιάζει και υλοποιεί προγράμματα υποστήριξης και κατάρτισης των μελών του προσωπικού του, με στόχο την ενίσχυση των δράσεών του, καθώς και προγράμματα κλινικής και πρακτικής άσκησης φοιτητών αντίστοιχων ειδικοτήτων.

θ) Δημιουργεί σε ιδιόκτητους ή μισθωμένους χώρους, ξενώνες, στέγες υποστηριζόμενης διαβίωσης, καθώς επίσης και ειδικούς χώρους για την έκθεση και πώληση των έργων των ατόμων με αναπηρίες που εξυπηρετούνται από το Κ.Κ.Π.Π.Κ.

ι) Συμμετέχει σε προγράμματα και υλοποιεί δράσεις που χρηματοδοτούνται από το Ελληνικό Δημόσιο, την Ευρωπαϊκή Ένωση και άλλους Διεθνείς Οργανισμούς στους τομείς της κοινωνικής φροντίδας, της επαγγελματικής κατάρτισης και της προώθησης στην απασχόληση Α.Μ.Ε.Α.

κ) Συνάπτει συμβάσεις με φυσικά ή νομικά πρόσωπα για την ανάθεση εργασιών επιστημονικής, διοικητικής και τεχνικής υποστήριξης που συμβάλλουν στην εξυπηρέτηση των σκοπών του.

κα) Συνεργάζεται με νοσοκομεία για την παροχή νοσοκομειακών υπηρεσιών και πλήρους ιατροφαρμακευτικής περίθαλψης, μετά από απόφαση του Υπουργού Εργασίας, Κοινωνικής Ασφάλισης & Πρόνοιας.

κβ) Συνεργάζεται με Πανεπιστημιακά ιδρύματα για την υλοποίηση προγραμμάτων και δράσεων του τομέα Κοινωνικής Πρόνοιας και δύναται να λειτουργεί ως πλαίσιο εκπαίδευσης και απόκτησης επαγγελματικής εμπειρίας φοιτητών και σπουδαστών τμημάτων των Α.Ε.Ι. και των Τ.Ε.Ι. που έχουν περιεχόμενο σπουδών συναφές με τις λειτουργίες του Κ.Κ.Π.Π.Κ.

κγ) Συνάπτει προγραμματικές συμβάσεις και δημιουργεί δίκτυα συνεργασίας με εκπαιδευτικά και ερευνητικά ιδρύματα, με στόχο την ανάπτυξη και βελτιστοποίηση μεθόδων προγραμμάτων λογισμικού, εφαρμογών που θα συμβάλουν στη βέλτιστη λειτουργία του και την παροχή υψηλού επιπέδου υπηρεσιών.

κδ) Συντηρεί, αναβαθμίζει, επεκτείνει, διαμορφώνει και διαχειρίζεται με τον καλύτερο τρόπο τον χώρο και τις δομές του Κ.Κ.Π.Π.Κ., προς όφελος των σκοπών του.

κε) Εφαρμόζει προγράμματα αναδοχής και υιοθεσίας σύμφωνα με την κείμενη νομοθεσία.

κστ) Τηρεί Μητρώο Αναδοχής και Υιοθεσίας των παιδιών που προστατεύει.

κζ) Ενεργοποιεί τις τοπικές κοινωνίες για την ολοκληρωμένη ανάπτυξη πολιτικών και προγραμμάτων καταπολέμησης της φτώχειας και του κοινωνικού αποκλεισμού.

κη) Ενισχύει τη συνεργασία και την ανάπτυξη συνεργειών ανάμεσα στην Τοπική Αυτοδιοίκηση ,την Εκκλησία, και υπηρεσιών συναρμόδιων Υπουργείων για ανάπτυξη προγραμμάτων καταπολέμησης της φτώχειας και του κοινωνικού αποκλεισμού, φιλοξενίας προσφύγων ,αστέγων κλπ.

κθ) Διασφαλίζει τις δυνατότητες ένταξης ή επανένταξης στην αγορά εργασίας, όσων είναι αποδέκτες των υπηρεσιών του Κέντρου.

Ειδικότερα ανά Παράρτημα:

Α. Παραρτήματα Α.Μ.Ε.Α. και Παράρτημα Αποθεραπείας και Αποκατάστασης Παιδιών με Αναπηρία Ηρακλείου Κρήτης (Πόμπιας):

α) Η παροχή υπηρεσιών σε άτομα με αναπηρίες.

β) Η παροχή υπηρεσιών λειτουργικής, κοινωνικής και επαγγελματικής κατάρτισης και αποκατάστασης Α.M.E.Α.

γ) Η παροχή υπηρεσιών νοσηλείας σε μη αυτοεξυπηρετούμενα άτομα φιλοξενούμενα σε αυτά στα οποία δεν είναι δυνατή η αποκατάσταση.

δ) Η εφαρμογή προγραμμάτων ημερήσιας φροντίδας και λειτουργικής, κοινωνικής και επαγγελματικής αποκατάστασης για άτομα με αναπηρίες τα οποία δεν διαμένουν στο Παράρτημα, αλλά στις οικογενειακές τους εστίες.

ε) Η εφαρμογή προγραμμάτων «Βοήθεια στο Σπίτι» για ενήλικα άτομα και των δύο φύλων, τα οποία πάσχουν από χρόνιες κινητικές παθήσεις ή νοητική υστέρηση κ.λ.π., με στόχο να υποστηριχθεί η παραμονή τους στο οικογενειακό περιβάλλον.

στ) Η λειτουργία εξωϊδρυματικών δομών όπως ξενώνες αποκατάστασης, στέγες υποστηριζόμενης διαβίωσης για άτομα με αναπηρίες ή άλλες υπηρεσίες αποϊδρυματοποίησης.

ζ) Η εφαρμογή προγραμμάτων βραχυπρόθεσμης φιλοξενίας για άτομα που διαμένουν με τις οικογένειές τους, με σκοπό τη στήριξη της οικογένειας και την παραμονή των ατόμων στο οικογενειακό τους περιβάλλον.

η) Η διεξαγωγή προγραμμάτων άθλησης και ψυχαγωγίας για άτομα με αναπηρίες.

θ) Η εφαρμογή προγραμμάτων εθελοντισμού για τα άτομα με αναπηρίες και τις οικογένειές τους σε συνεργασία με φορείς του δημοσίου και του ιδιωτικού τομέα.

ι) Η λειτουργία Προστατευμένων Παραγωγικών Εργαστηρίων και Κοινωνικών Συνεταιρισμών των φιλοξενουμένων.

ια) Ο σχεδιασμός και η υλοποίηση προγραμμάτων εκπαίδευσης, έρευνας και συμβουλευτικής για θέματα που αφορούν την τρίτη ηλικία και τα άτομα με αναπηρίες.

ιβ) Η τήρηση των δεσμεύσεων που απορρέουν από κείμενα των Διεθνών Οργανισμών αναφορικά με την προστασία των Α.Μ.Ε.Α. όπως είναι η Σύμβαση του Ο.Η.Ε. για τα δικαιώματα των Α.Μ.Ε.Α.

ιγ) Η υλοποίηση προγραμμάτων χρηματοδοτούμενων από το Ελληνικό Δημόσιο, την Ευρωπαϊκή Ένωση ή άλλους Διεθνείς Οργανισμούς.

Β. Παραρτήματα Προστασίας Παιδιών και Νέων:

α)H περίθαλψη, η προστασία, η φροντίδα, η ανατροφή, η φιλοξενία, η ψυχοσυναισθηματική και κοινωνική στήριξη, η μόρφωση (σχολική, εξωσχολική), η επαγγελματική εκπαίδευση και η ομαλή κοινωνική ένταξη παιδιών και εφήβων, από 6 έως 18 ετών.

Στα Παραρτήματα Προστασίας Παιδιών μπορεί να παρέχεται η περίθαλψη και η προστασία σε βρέφη και παιδιά προσχολικής ηλικίας, από 0 έως 5 ετών, εφόσον δημιουργηθεί και στελεχωθεί αντίστοιχο τμήμα στο κάθε παράρτημα.

β) Η τήρηση των δεσμεύσεων που απορρέουν από κείμενα των Διεθνών Οργανισμών για τα δικαιώματα των παιδιών όπως είναι η Σύσταση (2005) του Συμβουλίου της Ευρώπης για τα δικαιώματα των παιδιών που ζουν σε ιδρύματα παιδικής προστασίας και η Διεθνής Σύμβαση για τα Δικαιώματα του παιδιού όπως κυρώθηκε με τον Ν. 2101/92.

γ) Η συνεργασία με φορείς και υπηρεσίες για τη στήριξη και την αποκατάσταση των προστατευομένων από το Κέντρο νέων μετά την ενηλικίωσή τους.

δ) Η συνεργασία με φορείς και υπηρεσίες για την αποκατάσταση παιδιών και εφήβων τα οποία χρήζουν ιδιαίτερης φροντίδας, την οποία δεν δύναται να παρέχουν τα Παραρτήματα.

ε) Η διαρκής επαφή και στήριξη της οικογένειας κάθε προστατευόμενου παιδιού, όταν αυτό είναι δυνατόν, με σκοπό τη διατήρηση υγιών δεσμών του παιδιού με την οικογένειά του και την έγκαιρη επιστροφή του σε αυτήν, εφόσον αρθούν οι δυσκολίες.

στ) Η υλοποίηση προγράμματος παροχής της οικογενειακής φροντίδας μέσα από το θεσμό της αναδοχής και της υιοθεσίας.

ζ) Η διασφάλιση της απρόσκοπτης και αποτελεσματικής εκπαιδευτικής ένταξης των παιδιών, τα οποία προστατεύει το Κέντρο (φιλοξενούμενα ή σε αναδοχή) και η παροχή κάθε δυνατής παιδαγωγικής στήριξης.

η) Η ανάπτυξη προγραμμάτων Εταιρικής Κοινωνικής Ευθύνης, με βασικό στόχο τη στήριξη της εκπαιδευτικής διαδικασίας, την επαγγελματική κατάρτιση και την προώθηση στην αγορά εργασίας.

θ) Η εκπαίδευση και η έρευνα στους τομείς ανάπτυξης και εξέλιξης του παιδιού, των ψυχοκοινωνικών προβλημάτων παιδιών και γονέων, αξιολόγησης, προώθησης και εξέλιξης των θεσμών παιδικής προστασίας και της στήριξης των οικογενειών.

ι) Η εξέλιξη και διάδοση αρχών και μεθόδων για την ομαλή σωματική και ψυχολογική ανάπτυξη των παιδιών, την κοινωνική ευημερία τους και των οικογενειών τους.

ια) Η μελέτη, έρευνα και εισήγηση επί θεμάτων συναφών με τους σκοπούς τους.

ιβ) Η υλοποίηση προγραμμάτων χρηματοδοτούμενων από το Ελληνικό Δημόσιο, την Ευρωπαϊκή Ένωση ή άλλους Διεθνείς Οργανισμούς.

ιγ) Η προώθηση και ανάπτυξη προγραμμάτων εθελοντισμού και κοινωνικής αλληλεγγύης.

ιδ) Η λειτουργία ξενώνων για την βραχυπρόθεσμη φιλοξενία αποφοίτων Παραρτημάτων Παιδιών και Νέων.

Οι όροι, οι συνθήκες και το γενικότερο νομικό πλαίσιο λειτουργίας του ξενώνα θα διέπονται από τον εσωτερικό κανονισμό του ξενώνα που θα τον ορίσει το Δ.Σ. του Κ.Κ.Π.Π.Κ.

Γ. Παράρτημα Αποθεραπείας και Αποκατάστασης παιδιών με αναπηρία (Ηράκλειο Κρήτης):

α) Η παροχή υπηρεσιών ανοικτής περίθαλψης, η πρώιμη παρέμβαση και η πρώιμη εξειδικευμένη διάγνωση σε συνεργασία με τις αντίστοιχες υπηρεσίες του Ε.Σ.Υ. για ειδικές εξετάσεις, σε παιδιά ηλικίας από 0 μέχρι 18 ετών, με προβλήματα ψυχοκινητικής ή και αναπτυξιακής φύσης που εντάσσονται στα προγράμματά του.

β) Η ημερήσια αγωγή με κατάλληλα παιδαγωγικά και εκπαιδευτικά προγράμματα για παιδιά προσχολικής και σχολικής ηλικίας με προβλήματα στην ψυχοκινητική τους ανάπτυξη, με στόχο την προετοιμασία των παιδιών αυτών για την ένταξή τους στο ευρύτερο κοινωνικό σύνολο. Επίσης, η δημιουργική απασχόληση των παιδιών με ειδικά προγράμματα, με ή χωρίς τη συμμετοχή των γονέων ή κηδεμόνων.

γ) Η υποστήριξη (συμβουλευτική, ψυχολογική, κοινωνική κ.λπ.) της οικογένειας, για την κατανόηση και αντιμετώπιση του προβλήματος και η εκπαίδευσή της σε μεθόδους αγωγής του παιδιού της.

δ) Η ευαισθητοποίηση και κινητοποίηση της κοινότητας για αλλαγή νοοτροπίας και στάσης, ώστε το παιδί που γεννήθηκε με αναπηρία ή απέκτησε αναπηρία, ως και η οικογένειά του, να έχουν την κατάλληλη αποδοχή και υποστήριξη σαν ισότιμα μέλη της.

ε) Η συνεχής προσπάθεια για την προώθηση και ένταξη του παιδιού με το πρόβλημα στα προγράμματα προσχολικής και σχολικής αγωγής, τυπικής ή ειδικής εκπαίδευσης.

στ) Η εφαρμογή προγραμμάτων ημερήσιας φροντίδας λειτουργικής, κοινωνικής και επαγγελματικής αποκατάστασης για τα άτομα και των δύο φύλων με προβλήματα ψυχοκινητικής και αναπτυξιακής φύσης, που έχουν ενταχθεί στα προγράμματά του.

ζ) Η υλοποίηση προγραμμάτων έρευνας και συμβουλευτικής θεμάτων που αφορούν στα Α.Μ.Ε.Α.

η) Η λειτουργία Προστατευμένων Παραγωγικών Εργαστηρίων για Α.Μ.Ε.Α.

θ) Η διεξαγωγή προγραμμάτων άθλησης και ψυχαγωγίας για Α.Μ.Ε.Α.

ι) Η εφαρμογή προγραμμάτων εθελοντισμού για τα Α.Μ.Ε.Α. και τις οικογένειές τους, σε συνεργασία με φορείς του Δημοσίου και του Ιδιωτικού τομέα.

ια) Η τήρηση των δεσμεύσεων που απορρέουν από κείμενα των Διεθνών Οργανισμών αναφορικά με την προστασία των Α.Μ.Ε.Α. όπως είναι η Σύμβαση του Ο.Η.Ε. για τα δικαιώματα των Α.Μ.Ε.Α.

ιβ) Οι υπηρεσίες του Παραρτήματος μπορούν να παρέχονται και σε άλλες κατηγορίες Α.Μ.Ε.Α., εφόσον αυτά μπορούν να επωφεληθούν από τα εφαρμοζόμενα προγράμματα, κατόπιν αξιολόγησης από την Επιστημονική Ομάδα του Κέντρου.

Δ. Παράρτημα Α.Μ.Ε.Α. Ρεθύμνου.

Λειτουργούν δύο (2) τμήματα:

1. Τμήμα Ηλικιωμένων (Γηροκομείο)

Παροχή υπηρεσιών κλειστής φροντίδας, φιλοξενίας και περίθαλψης αυτοεξυπηρετούμενων ηλικιωμένων ατόμων, απόρων και μη.

1. Τμήμα Χρονίως Πασχόντων

Παροχή υπηρεσιών κλειστής φροντίδας, περίθαλψης ενήλικων ατόμων και των δύο φύλων, απόρων και μη, χρονίως πασχόντως, (Α.Μ.Ε.Α.).

###### Υφιστάμενη κατάσταση-υποδομές

Το έργο αφορά εργασίες αποξήλωσης υφιστάμενων ξύλινων κουφωμάτων και τοποθέτηση νέων εξωτερικών κουφωμάτων αλουμινίου στο Παράρτημα Προστασίας Παιδιού Ηρακλείου είκοσι τριών (23) θέσεων φροντίδας φιλοξενουμένων που βρίσκεται στη Νηρέως 3, Τ.Κ. 71307, Πόρος Ηράκλειο Κρήτης.

Για τη βελτίωση της λειτουργικότητας του Παραρτήματος Προστασίας Παιδιού Ηρακλείου, της ασφάλειας και της φροντίδας των φιλοξενουμένων του απαιτούνται κτιριακές παρεμβάσεις και απόκτηση ειδικών μέσων.

Τα εξωτερικά κουφώματα του κτιρίου κατασκευάστηκαν το 1950, είναι ξύλινα, δεν είναι σύγχρονης τεχνολογίας, δεν είναι θερμοδιακοπτόμενα και έχουν σαν αποτέλεσμα μεγάλες απώλειες θερμικής ενέργειας, ενώ οι καλές συνθήκες διαβίωσης των ενοίκων γίνεται δύσκολα και με μεγάλο κόστος.

#### ΣΚΟΠΟΣ ΚΑΙ ΣΤΟΧΟΙ ΤΗΣ ΣΥΜΒΑΣΗΣ

###### Περιγραφή των αναγκών της Α.Α.

Στο αντικείμενο της σύμβασης περιλαμβάνεται η αποξήλωση των παλαιών ανοιγόμενων ξύλινων κουφωμάτων και απλών κουφωμάτων αλουμινίου που έχουν τοποθετηθεί σε αντικατάσταση των αρχικών, μετά των ψευτοκασσών τους, η αποξήλωση σιδηρών κουφωμάτων μετά των ψευτοκασσών τους, η αποξήλωση κουτιών και μηχανισμών ρολών και η αντικατάσταση με νέα θερμοδιακοπτόμενα προφϊλ αλουμινίου, υαλοπίνακες και όπου προβλέπεται ρολά σε οδηγούς κάθετης κίνησης.

Παρακάτω εμφανίζονται αναλυτικά τα αγαθά προς προμήθεια.

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

**Απαιτήσεις και Τεχνικές Προδιαγραφές ανά τμήμα αντικειμένου**

* **No 1 - Παράθυρο δίφυλλο επάλληλο με θερμοδιακόπτη 1,80m X 1,70m, Τεμάχια: 36**



ΕΤΕΜ Σειρά : ES-38 Χρώμα : Λευκό Θερμό,

Τζάμι -4 ενεργειακό/16/5 (4 εποχών), Ρολό θέρμο elvial 210Χ180 φυλλαρ πολ/θάνης κίνηση με ιμάντα, Uw /συνολικού ανοίγματος: 2.0 / Uw κουφώματος: 2.0 / Διoρθ. Uw: 1.9 / Ug: 1.30 / Usb: 2.10 / Gw: 0.27 / Αεροδιαπερατότητα: 4 χωρίς σήτα (οδηγός τριπλός για υποδοχή σήτας )

* **No 2 - Παράθυρο δίφυλλο επάλληλο με θερμοδιακόπτη 2,40m X 1,50m, Τεμάχια: 2**



ΕΤΕΜ Σειρά: ES-38 Χρώμα: Λευκό Θερμό, Τζάμι -4 ενεργειακό / 16 / 5 (4 εποχών), διπλό ρολό θέρμο elvial 210Χ180 φυλλαρ πολ/θάνης κίνηση με ιμάντα, Uw συνολικού ανοίγματος: 2.0 / Uw κουφώματος: 2.0 / Διoρθ. Uw: 1.9 / Ug: 1.30 / Usb: 2.10 / Gw: 0.27 / Αεροδιαπερατότητα: 4 χωρίς σήτα, (οδηγός τριπλός για υποδοχή σήτας )

* **Νο 3 - Παράθυρο δίφυλλο ανοιγόμενο με διπλή ανάκλιση 1,16m X 2,00m, Τεμάχια: 18**



Σειρά : ΕΤΕΜ -E45 Χρώμα : Λευκό Θερμό,Τζάμι -4 ενεργειακό / 16 / 5 (4 εποχών). \*Περιμετρικός GU διφύλλου με διπλή ανάκλιση, Ρολό θέρμο elvial 210Χ180 φυλλαρ πολ/θάνης κίνηση με ιμάντα, Uw συνολικού ανοίγματος: 2.1 / Uw κουφώματος: 2.1 / Διoρθ. Uw: 1.9 / Ug: 1.30 / Usb: 2.10 / Gw: 0.19.

* **Νο 4-Παράθυρο δίφυλλο ανοιγόμενο με θερμοδιακόπτη και διπλή ανάκλιση 1,160m X 1,50m, Τεμάχια: 8**



Σειρά : ΕΤΕΜ -E45 Χρώμα : Λευκό Θερμό, Τζάμι -4 ενεργειακό / 16 / 5 (4 εποχών). \*Περιμετρικός GU διφύλλου με διπλή ανάκλιση, Ρολό θέρμο elvial 15άρι φυλλαρ πολ/θάνης κίνηση με ιμάντα, Uw συνολικού ανοίγματος: 2.1 / Uw κουφώματος: 2.1 / Διoρθ. Uw: 2.0 / Ug: 1.30 / Usb: 2.10 / Gw: 0.18.

* **No 5 - Παράθυρο δίφυλλο ανοιγόμενο με φεγγίτη 1,20m X 2,84m, Τεμάχια: 4**



Σειρά : ΕΤΕΜ -E45 Χρώμα : Λευκό Θερμό, Τζάμι -4 ενεργειακό / 16 / 5 (4 εποχών). Ρολό κουτί θέρμο ελβιαλ 21Χ23 φυλλαράκι πολυουρεθάνης κίνηση με μοτερ, Uw συνολικού ανοίγματος: 1.9 / Uw κουφώματος: 1.9 / Διoρθ. Uw:1.8 / Ug: 1.30 / Usb: 2.20 / Gw: 0.22

* **Νο 6 - Παράθυρο μονόφυλλο ανοιγόμενο με θερμοδιακόπτη και ανάκλιση 0,70m X 1,98m, Τεμάχια: 6**



Σειρά : ΕΤΕΜ -E45 Χρώμα : Λευκό Θερμό, Τζάμι -4 ενεργειακό / 16 / 5 (4 εποχών), \*Περιμετρικός GU μονόφυλλου KONSTANT UNIJET, Ρολό θέρμο elvial 210Χ180 φυλλαρ πολ/θάνης κίνηση με ιμάντα, Uw συνολικού ανοίγματος: 2.0 / Uw κουφώματος: 2.0 / Διoρθ. Uw: 1.9 / Ug: 1.30 / Usb: 2.10 / Gw: 0.19

* **No 7 - Παράθυρο μονόφυλλο ανοιγόμενο με θερμοδιακόπτη και ανάκλιση 0,55m X 1,70m, Τεμάχια: 13**



Σειρά : ΕΤΕΜ -E45 Χρώμα : Λευκό Θερμό, Τζάμι -4 ενεργειακό / 16 / 5 (4 εποχών),\*Περιμετρικός GU μονόφυλλου KONSTANT UNIJET, Ρολό θέρμο elvial 210Χ180 φυλλαρ πολ/θάνης κίνηση με ιμάντα, Uw συνολικού ανοίγματος: 2.2 / Uw κουφώματος: 2.2 / Διoρθ. Uw: 2.0 / Ug: 1.30 / Usb: 2.10 / Gw: 0.16

* **No 8 - Παράθυρο μονόφυλλο ανοιγόμενο με θερμοδιακόπτη και ανάκλιση 0,70m X 1,50m, Τεμάχια: 7**



Σειρά : ΕΤΕΜ -E45 Χρώμα : Λευκό Θερμό, Τζάμι -4 ενεργειακό / 16 / 5 (4 εποχών),\*Περιμετρικός GU μονόφυλλου KONSTANT UNIJET,Ρολό θέρμο elvial 210Χ180 φυλλαρ πολ/θάνης κίνηση με ιμάντα, Uw συνολικού ανοίγματος: 2.1 / Uw κουφώματος: 2.1 / Διoρθ. Uw:1.9 / Ug: 1.30 / Usb: 2.10 / Gw: 0.18

* **Νο 9 - Πόρτα δίφυλλη με φεγγίτη 1,20m X 2,60m, Τεμάχια: 2**



Σειρά : ΕΤΕΜ -E45 Χρώμα : Λευκό Θερμό, Τζάμι -4 ενεργειακό / 16 / 5 (4 εποχών). Τυφλό ταμπλαδάκι, Uw: 1.9 / Ug: 1.30 / Gw: 0.13

* **Νο 10 - Πόρτα με ραμποτέ και 2 χωρίσματα πάνω 1,00m X 2,90m, Τεμάχια: 1**



Σειρά : Σειρά : ΕΤΕΜ -E45 Χρώμα : Λευκό Θερμό, Τζάμι -4 ενεργειακό / 16 / 5 (4 εποχών). Uw: 1.9 / Διoρθ. Uw: 1.7 / Ug: 1.30 / Gw: 0.23

**Οικονομοτεχνική μελέτη για την προμήθεια και εγκατάσταση Κουφωμάτων Αλουμινίου**

**Πίνακας 1 (προμήθεια):**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Α/Α** | **ΕΙΔΟΣ** | **CPV** | **ΜΜ** | **ΠΟΣΟΤΗΤΑ** | **ΤΟΠΟΘΕΤΗΣΗ** | **ΤΙΜΗ ΜΟΝΑΔΑΣ ΑΝΕΥ ΦΠΑ** | **ΔΑΠΑΝΗ ΑΝΕΥ ΦΠΑ** | **ΦΠΑ** | **ΔΑΠΑΝΗ ΜΕ ΦΠΑ 24%** |
| 1 | ΠΑΡΑΘΥΡΟ ΔΙΦΥΛΛΟ ΕΠΑΛΛΗΛΟ ΜΕ ΘΕΡΜΟΔΙΑΚΟΠΤΗ ΔΙΑΣΤΑΣΕΩΝ 1,80m X 1,70m | 44221100-6 | ΤΕΜ | 36 | 18 παράθυρα στον 1ο όροφο και 18 παράθυρα στον 2ο όροφο | 900,14€ | 32.404,89€ | 7.777,17€ | 40.182,06€ |
| 2 | ΠΑΡΑΘΥΡΟ ΔΙΦΥΛΛΟ ΕΠΑΛΛΗΛΟ ΜΕ ΘΕΡΜΟΔΙΑΚΟΠΤΗ ΔΙΑΣΤΑΣΕΩΝ 2,40m X 1,50m | 44221100-6 | ΤΕΜ | 2 | 1 παράθυρο στον 1ο όροφο και 1 παράθυρο στον 2ο όροφο | 1.095,01€ | 2.190,02€ | 525,61€ | 2.715,63€ |
| 3 | ΠΑΡΑΘΥΡΟ ΔΙΦΥΛΛΟ ΑΝΟΙΓΟΜΕΝΟ ΜΕ ΘΕΡΜΟΔΙΑΚΟΠΤΗ ΚΑΙ ΔΙΠΛΗ ΑΝΑΚΛΙΣΗ ΔΙΑΣΤΑΣΕΩΝ 1,16m X 2,00m | 44221100-6 | ΤΕΜ | 18 | 9 παράθυρα στον 1ο όροφο και 9 παράθυρα στον 2ο όροφο | 825,90€ | 14.866,17€ | 3.567,88€ | 18.434,05€ |
| 4 | ΠΑΡΑΘΥΡΟ ΔΙΦΥΛΛΟ ΑΝΟΙΓΟΜΕΝΟ ΜΕ ΘΕΡΜΟΔΙΑΚΟΠΤΗ ΚΑΙ ΔΙΠΛΗ ΑΝΑΚΛΙΣΗ ΔΙΑΣΤΑΣΕΩΝ 1,16m X 1,50m | 44221100-6 | ΤΕΜ | 8 | 4 παράθυρα στον 1ο όροφο και 4 παράθυρα στον 2ο όροφο | 705,26€ | 5.642,09€ | 1.354,10€ | 6.996,19€ |
| 5 | ΠΑΡΑΘΥΡΟ ΔΙΦΥΛΛΟ ΑΝΟΙΓΟΜΕΝΟ ΜΕ ΦΕΓΓΙΤΗ ΔΙΑΣΤΑΣΕΩΝ 1,20m X 2,84m | 44221100-6 | ΤΕΜ | 4 | 2 παράθυρα στον 1ο όροφο και 2 παράθυρα στον 2ο όροφο | 1.345,56€ | 5.382,24€ | 1.291,74€ | 6.673,98€ |
| 6 | ΠΑΡΑΘΥΡΟ ΜΟΝΟΦΥΛΛΟ ΑΝΟΙΓΟΜΕΝΟ ΜΕ ΘΕΡΜΟΔΙΑΚΟΠΤΗ ΚΑΙ ΑΝΑΚΛΙΣΗ ΔΙΑΣΤΑΣΕΩΝ 0,70m Χ 1,98m | 44221100-6 | ΤΕΜ | 6 | 3 παράθυρα στον 1ο όροφο και 3 παράθυρα στον 2ο όροφο | 566,06€ | 3.396,37€ | 815,13€ | 4.211,50€ |
| 7 | ΠΑΡΑΘΥΡΟ ΜΟΝΟΦΥΛΛΟ ΑΝΟΙΓΟΜΕΝΟ ΜΕ ΘΕΡΜΟΔΙΑΚΟΠΤΗ ΚΑΙ ΑΝΑΚΛΙΣΗ ΔΙΑΣΤΑΣΕΩΝ 0,55m Χ 1,70m | 44221100-6 | ΤΕΜ | 13 | 4 παράθυρα στο κλιμακοστάσιο και 9 παράθυρα στα μπάνια του κτιρίου | 510,39€ | 6.635,02€ | 1.592,41€ | 8.227,43€ |
| 8 | ΠΑΡΑΘΥΡΟ ΜΟΝΟΦΥΛΛΟ ΑΝΟΙΓΟΜΕΝΟ ΜΕ ΘΕΡΜΟΔΙΑΚΟΠΤΗ ΚΑΙ ΑΝΑΚΛΙΣΗ ΔΙΑΣΤΑΣΕΩΝ 0,70m Χ 1,50m | 44221100-6 | ΤΕΜ | 7 | 7 παράθυρα στο ισόγειο (κουζίνα & τραπεζαρία) | 491,82€ | 3.442,77€ | 826,27€ | 4.269,04€ |
| 9 | ΠΟΡΤΑ ΔΙΦΥΛΛΗ ΜΕ ΦΕΓΓΙΤΗ ΔΙΑΣΤΑΣΕΩΝ 1,20m X 2,60m | 44221200-7 | ΤΕΜ | 2 | 1 πόρτα στον 1ο όροφο και 1 πόρτα στον 2ο όροφο | 974,37€ | 1.948,75 € | 467,70€ | 2.416,45€ |
| 10 | ΠΟΡΤΑ ΜΕ ΡΑΜΠΟΤΕ ΚΑΙ ΔΥΟ ΧΩΡΙΣΜΑΤΑ ΠΑΝΩ ΔΙΑΣΤΑΣΕΩΝ 1,00m X 2,90m | 44221200-7 | ΤΕΜ | 1 | 1 Πόρτα στο κλιμακοστάσιο | 705,26€ | 705,26 € | 169,26€ | 874,52€ |
| **ΣΥΝΟΛΑ** | |  |  | 97 |  |  | 76.613,59 € | 18.387,26€ | 95.000,85€ |

**Πίνακας 2. (εργασία)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Α/Α** | **ΕΙΔΟΣ** | **CPV** | **ΜΜ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ ΑΝΕΥ ΦΠΑ** | **ΔΑΠΑΝΗ ΑΝΕΥ ΦΠΑ** | **ΦΠΑ** | **ΔΑΠΑΝΗ ΜΕ ΦΠΑ 24%** |
| 1 | Εργασίεςαποξήλωσης υφιστάμενων ξύλινών κουφωμάτων και τοποθέτησης νέων κουφωμάτων αλουμινίου | 45421131-1 45421132-8 | Υπηρεσία | 1 | 9.677,42 € | 9.677,42 € | 2.322,58 € | 12.000,00 € |
| **ΣΥΝΟΛΑ** | |  |  | **1** |  | 9.677,42 € | 2.322,58 € | 12.000,00 € |

#### ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Απαιτήσεις και Τεχνικές Προδιαγραφές ανά τμήμα αντικειμένου

Για τα τεχνικά χαρακτηριστικά και τις κατασκευαστικές διαδικασίες για τα οποία δεν γίνεται αναφορά στην παρούσα παράγραφο, ισχύουν τα αναφερόμενα στην ΕΛΟΤ ΤΠ 1501-03-08-03-00 (ΦΕΚ 4607/Β’/13.12.2019).

Προφίλ αλουμινίου:

Επαρκή για τα κάτωθι αναφερόμενα υαλοστάσια βάσει των προδιαγραφών της κατασκευάστριας εταιρείας, αεροδιαπερατότητας κατ΄ελάχιστον κλάσης 4, υδατοστεγανότητας κατ΄ελάχιστον κλάσης Ε900, ελάχιστης αντοχής σε ανεμοπίεση κλάσης C4, θερμοπερατότητας Uf=2,9W/m2\*K ή βέλτιστης, με θερμοδιακοπή και μηχανισμούς ανοιγοανάκλισης και περιμετρικής ασφάλισης, ηλεκτροστατικά βαμμένα χρώματος RAL λευκού.

Υαλοπίνακες:

Υαλοπίνακες διπλοί θερμομονωτικοί, ελάχιστου πάχους 24mm (κρύσταλλο 4mm, κενό 16mm, κρύσταλλο 4mm), θερμοπερατότητας Ug=1,4W/m2\*K ή βέλτιστης.

Μηχανισμοί λειτουργίας και στήριξης :

Όλοι οι μηχανισμοί λειτουργίας και στήριξης (μηχανισμοί ανοίγματος, ανάκλισης, μεντεσέδες, αντικρίσματα κλπ) θα είναι αναγνωρισμένης εταιρείας, ενώ τα πόμολα θα είναι τύπου σπανιολέτα. Επίσης θα είναι κατάλληλοι για τις διαστάσεις, βάρος και κίνηση του κουφώματος και εφόσον είναι έγχρωμοι θα πρέπει να ακολουθούν το χρωματισμό του κουφώματος και πριν την τοποθέτηση τους θα εγκριθούν από την Αναθέτουσα Αρχή.

Ανοχές

α) Οι ορθές γωνίες των πλαισίων δεν θα έχουν καμία απόκλιση β) Απόκλιση στις κάσες: 2 o/oo

γ) Καμία ανοχή για εξαρτήματα και λοιπά στοιχεία του ίδιου τεμαχίου (π.χ. στροφείς, κλειδαριές, χειρολαβές

δεν θα γίνει αποδεκτή, εκτός από τις προβλεπόμενες και δηλούμενες από τον προμηθευτή τω εξαρτημάτων δ) Οι ανοχές στα τυποποιημένα παράθυρα και πόρτες θα είναι σύμφωνες με τις τιμές των κατασκευαστών τους

ε) Τα φύλλα θα είναι επίπεδα, χωρίς κοιλότητες και στρεβλώσεις (‘’πέτσικα ‘’) βάσει των ΕΝ 13022-1 και EN

13022-2, ελεγχόμενα με πήχη σε οποιαδήποτε θέση

στ ) Τα θυρόφυλλα, όταν είναι ανοικτά, θα παραμείνουν ακίνητα σε οποιαδήποτε θέση (χωρίς ρεύμα αέρος) με ανοικτή απόκλιση από την κατακόρυφο 1mm

###### Μεθοδολογία υλοποίησης

*Μέθοδος κατασκευής – απαιτήσεις τελειωμένης εργασίας*

Ο Ανάδοχος υποχρεούται να εκτελέσει τις εργασίες αποξηλώσεων με τρόπο ώστε να αποφευχθούν κατά το δυνατόν οι φθορές στα όμορα με τα κουφώματα στοιχεία του κτιρίου. Ιδιαίτερη προσοχή θα επιδειχθεί στους χώρους που υπάρχουν όμορα των κουφωμάτων εντεταγμένα ή ανηρτημένα ιδιαίτερα στοιχεία (π.χ. ξυλεπενδύσεις, ξύλινα καλύμματα θερμαντικών σωμάτων, κ.τ.λ.). Ο Ανάδοχος οφείλει να προβαίνει στην απομάκρυνση του όποιου ευαίσθητου στοιχείου ή εξοπλισμού και την επανατοποθέτηση του μετά το πέρας των εργασιών.

Ο Ανάδοχος υποχρεούται να ενημερώνει την Αναθέτουσα Αρχή για όποιο πρόβλημα τεχνικής ή διαδικαστικής φύσεως παρουσιάζεται εγγράφως και εγκαίρως και σε χρονικό διάστημα όχι μικρότερο των τριών (3) εργασίμων ημερών προκειμένου να αναληφθούν οι σχετικές ενέργειες.

Ο Ανάδοχος είναι υποχρεωμένος να αποκαταστήσει οποιεσδήποτε τυχόν ζημιές που θα προκύψουν (μερεμέτια) τόσο κατά την αποξήλωση των υφιστάμενων κουφωμάτων όσο και κατά την τοποθέτηση των νέων.

Ειδικότερα, ενδεικτικά και όχι περιοριστικά καλείται να προβεί σε εργασίες τοπικών αποκαταστάσεων σε περιπτώσεις αποκόλλησης επιχρισμάτων και επικαλύψεων φερόντων στοιχείων και αποκαλύψεων ράβδων οπλισμού που τυχόν προκύψουν κατά τις εργασίες αποξηλώσεων καθώς επίσης και στους απαιτούμενους τοπικούς χρωματισμούς. Επιπλέον υποχρεούται να προβεί στην προσωρινή απομάκρυνση των σωληνώσεων κλιματισμού όπου αυτό απαιτηθεί και την αποκατάσταση τους μετά το πέρας των εργασιών. Η εκτέλεση των σποραδικών επιχρισμάτων (μερεμετιών) η ανάγκη των οποίων προκύψει κατά την εκτέλεση των εργασιών, θα γίνει έντεχνα και από το ίδιο υλικό της επιφάνειας που επισκευάζεται, οι δε ενώσεις των παλαιών και των νέων επιχρισμάτων θα είναι τελείως αφανείς. Επιπλέον, στις υποχρεώσεις του Αναδόχου περιλαμβάνεται η αντικατάσταση των μαρμάρινων πρεβαζιών όπου αυτά είναι σπασμένα. Ο Ανάδοχος υποχρεούται να τοποθετήσει προσωρινούς αφαιρούμενους συνδέσμους στις ψευτόκασσες ανοικτών διατομών προκειμένου να εξασφαλιστεί η ακαμψία τους κατά την μεταφορά και την τοποθέτησή τους. Ο ψευτόκασσες θα είναι κατασκευασμένες από στραντζαριστή γαλβανισμένη λαμαρίνα ελάχιστου πάχους 1,8χιλ., διατομής ορθογωνικής ή Π, με τα στηρίγματα του σκελετού από γαλβανισμένες λάμες 50x3χιλ.

Ο Ανάδοχος υποχρεούται να ολοκληρώνει τις εργασίες αντικατάστασης κουφωμάτων εντός της ημέρας αποξήλωσης τους και να παραδίδει τον εκάστοτε χώρο εργασίας πλήρως λειτουργικό και ελεύθερο από πάσης φύσεως υλικά.

Το χρονοδιάγραμμα εκτέλεσης εργασιών που θα συνταχθεί και θα υποβληθεί από τον Ανάδοχο θα πρέπει να λαμβάνει υπόψη του αυτόν τον περιορισμό.

Σε εξαιρετικές περιπτώσεις όπου για μη δυνάμενους να προβλεφθούν τεχνικούς λόγους, δεν καταστεί δυνατή η αυθημερόν αντικατάσταση των κουφωμάτων ενός χώρου (π.χ. λόγω ελάχιστου αναγκαίου χρόνου

ωρίμανσης-στεγνώματος επισκευαστικών υλικών) τα μη αποπερατωθέντα ανοίγματα θα φραγούν με προσωρινή κατασκευή που θα τύχει της έγκρισης της Αναθέτουσας Αρχής.

Οι εργασίες θα εκτελεσθούν με το κτίριο ευρισκόμενο σε πλήρη λειτουργία. Θα υπάρξει ειδική μέριμνα από πλευράς του αναδόχου για την αποφυγή διατάραξης της. Η προσωρινή απόθεση εξοπλισμού, υλικών και προϊόντων αποξήλωσης εντός του κτιρίου απαγορεύεται.

Λόγω της έκτασης των επεμβάσεων και της θέσης του κτιρίου και προκειμένου να υπάρξει η αναγκαία εξασφάλιση της προστασίας των διερχομένων από πτώσεις υλικών θα υπάρξει προς τούτο η σχετική μέριμνα του Αναδόχου με χρήση των όποιων απαιτούμενων μέσων και εγκαταστάσεων. Οι σχετικές εργασίες μεταφοράς και εγκατάστασης του απαιτούμενου σχετικού εξοπλισμού θα εκτελούνται με αποκλειστική μέριμνα του Αναδόχου.

Ο Ανάδοχος θα είναι υπεύθυνος για τις όποιες απαιτούμενες διαδικασίες και αδειοδοτήσεις.

Όλα τα υλικά που θα χρησιμοποιηθούν θα είναι άριστης ποιότητας και θα τυγχάνουν της έγκρισης της επίβλεψης από πλευράς της Αναθέτουσας Αρχής.

Κατά την υποβολή των προσφορών θα προσκομισθούν δείγματα του προσφερόμενου προς τοποθέτηση εξοπλισμού και των σχετικών πιστοποιητικών που τον συνοδεύουν (π.χ. Τεχνικές προδιαγραφές, ISO κατασκευάστριας εταιρείας, κ.λ.π.).

Οι αποστάτες των υαλοπινάκων θα είναι κατασκευασμένοι από θερμομονωτικό υλικό.

Τα πάσης φύσεως υλικά και μικροϋλικά που θα χρησιμοποιηθούν θα είναι αποκλειστικά αυτά που προβλέπονται από την κατασκευάστρια εταιρεία των διατομών και τα οποία αναφέρονται στις τεχνικές προδιαγραφές που θα υποβληθούν από τους υποψήφιους Αναδόχους.

Τα προϊόντα αποξήλωσης θα τύχουν διαχείρισης από πλευράς του Αναδόχου σύμφωνα με την κείμενη προς τούτο Νομοθεσία. Οι πάσης φύσεως σχετικές ενέργειες και αδειοδοτήσεις αποτελούν αποκλειστική ευθύνη του Αναδόχου.

Οι εργασίες θα γίνουν από ειδικευμένο προσωπικό και θα ληφθούν όλα τα μέτρα ασφαλείας που προβλέπουν οι κείμενες διατάξεις περί Μέτρων Ασφαλείας και Υγείας Εργαζομένων, οι δε εργαζόμενοι θα είναι εφοδιασμένοι με τα κατά περίπτωση απαιτούμενα Μέσα Ατομικής Προστασίας (ΜΑΠ).

Αποκλειστικά υπεύθυνος ποινικά και αστικά είναι ο Ανάδοχος για:

* + Την ασφάλεια των χρησιμοποιούμενων μέσων και των εκτελούμενων εργασιών.
  + Ατύχημα σε εργαζόμενους και διερχόμενους.

Τα απαιτούμενα μέτρα ασφαλείας εξαρτώνται από τον τύπο του εξοπλισμού που θα χρησιμοποιηθεί κατά περίπτωση. Ανεξαρτήτως του χρησιμοποιημένου εξοπλισμού οι εργαζόμενοι πρέπει να είναι υποχρεωτικά εφοδιασμένοι με τα ακόλουθα μέσα ατομικής προστασίας (ΜΑΠ) σύμφωνα με τον πίνακα 1 των Ελληνικών Τεχνικών Προδιαγραφών με κωδικό ΕΛΟΤ ΤΠ 1501-03-08-03-00 της Απόφασης με αριθμ. Δ22/4193/2019 (ΦΕΚ 4607Β).

Ιδιαίτερη προσοχή απαιτείται κατά την χρήση των πάσης φύσεως μηχανημάτων και ηλεκτροεργαλειών επεξεργασίας αλουμινίου .

Kaθ’ όλη την διάρκεια των εργασιών και στο τέλος κάθε εργάσιμης ημέρας, οι χώροι θα καθαρίζονται από τα κατάλοιπα επεξεργασίας αλουμινίου, θα διακόπτεται κεντρικά η παροχή ρεύματος στα ηλεκτροκίνητα εργαλεία και θα σφραγίζονται τα κουτιά με τις κόλλες και τυχόν χρώματα για να ελαχιστοποιούνται κίνδυνοι πυρκαγιάς και να εξασφαλίζονται οι συνθήκες ασφαλούς, ομαλής και σωστής εκτέλεσης των εργασιών.

Εργασίες που προκαλούν σπινθήρες ή απαιτούν την χρήση φλόγας θα σταματούν τουλάχιστον δυο ώρες πριν το τέλος της εργάσιμης ημέρας.

Μετά το πέρας των εργασιών κατασκευής και τοποθέτησης κουφωμάτων, θα αποσύρεται ο εξοπλισμός του συνεργείου κατασκευής και τοποθέτησης, θα απομακρύνονται τα υλικά που περίσσεψαν, θα καθαρίζονται τα πατώματα, θα αποκομίζονται τα άχρηστα προς απόρριψη και θα παραδίδονται οι χώροι σε κατάσταση που να επιτρέπεται η λειτουργία τους.

Ο Ανάδοχος έχει επισκεφθεί τους χώρους και έχει πλήρη και αναλυτική γνώση της κατάστασης τους και όλων των χαρακτηριστικών τους που είναι αναγκαία για την σύνταξη της πλήρους προσφοράς του με όλα τα απαιτούμενα συνημμένα σε αυτήν στοιχεία όπως αναφέρονται στην παρούσα τεχνική περιγραφή και απαιτούνται από την σχετική Νομοθεσία για την πλήρη και έντεχνη ολοκλήρωση των υποχρεώσεων του. Για τον λόγο αυτό ο Ανάδοχος μαζί με την προσφορά του θα υποβάλλει σχετική υπεύθυνη δήλωση στην οποία θα δεσμεύεται για τα ανωτέρω.

Ο Ανάδοχος αναλαμβάνει την εκτέλεση των πάσης φύσεως διαδικασιών και αδειοδοτήσεων που ενδέχεται να απαιτηθούν. Η Αναθέτουσα Αρχή θα παρέχει στον Ανάδοχο τα όποια απαιτούμενα για το ως άνω ενδεχόμενο πιστοποιητικά.

*Διάρκεια σύμβασης*

3 μήνες από την υπογραφή της.

*Χρόνος παράδοσης*

δύο (2) μήνες από την υπογραφή της σύμβασης. Προκειμένου να αποφευχθούν οι όποιες καθυστερήσεις είναι δυνατή η εργασία εκτός ωραρίου λειτουργίας του Οικοτροφείου μετά από αίτημα του Αναδόχου. Ο Ανάδοχος κατά την υποβολή της προσφοράς του θα προσκομίσει αναλυτικό χρονοδιάγραμμα εργασιών. Σε αυτό θα προσδιορίζονται οι χώροι εκτέλεσης εργασιών ανά χρονική περίοδο

*Υπεργολαβία*

Ο ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

Δεν επιτρέπεται η ανάθεση σε υπεργολάβο της αποξήλωσης των παλαιών και της τοποθέτησης των νέων κουφωμάτων αλουμινίου.

Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας. Σε περίπτωση διακοπής της συνεργασίας του αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην αναθέτουσα αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο, τον οποίο θα γνωστοποιήσει στην αναθέτουσα αρχή κατά την ως άνω διαδικασία.

Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3. και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί ή δύναται να απαιτήσει την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

*Τόπος υλοποίησης/παράδοσης*

Παράρτημα Προστασίας Παιδιού Ηρακλείου Κρήτης, Νηρέως 3, Πόρος, Τ.Κ. 71307

*Παραδοτέα-Διαδικασία Παραλαβής/Παρακολούθησης*

H παραλαβή των αγαθών γίνεται από τριμελή Επιτροπή Παρακολούθησης και Παραλαβής, που συγκροτείται σύμφωνα με την παρ. 11 περ. β του άρθρου 221 του ν. 4412/16 κατά τα οριζόμενα στο άρθρο 208 του ως άνω νόμου με απόφαση του αρμόδιου οργάνου της αναθέτουσας αρχής.

Κατά την διαδικασία παραλαβής των αγαθών διενεργείται ποσοτικός και ποιοτικός έλεγχος και εφόσον το επιθυμεί μπορεί να παραστεί και ο προμηθευτής. Ο ποιοτικός έλεγχος των αγαθών γίνεται με μακροσκοπικό και λειτουργικό τρόπο.

Το κόστος της διενέργειας των ελέγχων βαρύνει τον ανάδοχο.

Η επιτροπή παραλαβής, μετά τους προβλεπόμενους ελέγχους συντάσσει πρωτόκολλα (μακροσκοπικό – οριστικό- παραλαβής του αγαθού με παρατηρήσεις –απόρριψης των αγαθών) σύμφωνα με την παρ.3 του άρθρου 208 του ν. 4412/16.

Τα πρωτόκολλα που συντάσσονται από την Επιτροπή Παρακολούθησης και Παραλαβής κοινοποιούνται υποχρεωτικά και στους αναδόχους.

Αγαθά που απορρίφθηκαν ή κρίθηκαν παραληπτέα με έκπτωση επί της συμβατικής τιμής, με βάση τους ελέγχους που πραγματοποίησε η πρωτοβάθμια επιτροπή παραλαβής, μπορούν να παραπέμπονται για επανεξέταση σε δευτεροβάθμια επιτροπή παραλαβής ύστερα από αίτημα του αναδόχου ή αυτεπάγγελτα σύμφωνα με την παρ. 5 του άρθρου 208 του ν.4412/16. Τα έξοδα βαρύνουν σε κάθε περίπτωση τον ανάδοχο.

Επίσης, εάν ο τελευταίος διαφωνεί με τα αποτελέσματα των εργαστηριακών εξετάσεων που διενεργήθηκαν από την Επιτροπή Παρακολούθησης και Παραλαβής μπορεί να ζητήσει εγγράφως εξέταση κατ΄έφεση των οικείων αντιδειγμάτων, μέσα σε ανατρεπτική προθεσμία είκοσι (20) ημερών από την γνωστοποίηση σε αυτόν των αποτελεσμάτων της αρχικής εξέτασης, με τον τρόπο που περιγράφεται στην παρ. 8 του άρθρου 208 του ν. 4412/2016.

Το αποτέλεσμα της κατ’ έφεση εξέτασης είναι υποχρεωτικό και τελεσίδικο και για τα δύο μέρη.

Ο ανάδοχος δεν μπορεί να ζητήσει παραπομπή σε δευτεροβάθμια επιτροπή παραλαβής μετά τα αποτελέσματα της κατ’ έφεση εξέτασης.

Η παραλαβή των αγαθών και η έκδοση των σχετικών πρωτοκόλλων παραλαβής πραγματοποιείται μέσα στους καθοριζόμενους χρόνους που καταγράφονται στο Παράρτημα Ι της παρούσας.

Αν η παραλαβή των αγαθών και η σύνταξη του σχετικού πρωτοκόλλου δεν πραγματοποιηθεί από την Επιτροπή Παρακολούθησης και Παραλαβής μέσα σε τριάντα (30) ημέρες από την παράδοση τους, θεωρείται ότι η παραλαβή συντελέστηκε αυτοδίκαια, με κάθε επιφύλαξη των δικαιωμάτων του Δημοσίου και εκδίδεται προς τούτο σχετική απόφαση του αρμόδιου αποφαινόμενου οργάνου, με βάση μόνο το θεωρημένο από την υπηρεσία που παραλαμβάνει τα αγαθά αποδεικτικό προσκόμισης τούτων, σύμφωνα δε με την απόφαση αυτή η αποθήκη του φορέα εκδίδει δελτίο εισαγωγής του αγαθού και εγγραφής του στα βιβλία της, προκειμένου να πραγματοποιηθεί η πληρωμή του αναδόχου.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμόδιου αποφαινόμενου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής που δεν πραγματοποίησε την παραλαβή στον προβλεπόμενο από τη σύμβαση χρόνο. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την ως άνω παράγραφο 1 και το άρθρο 208 του ν. 4412/2016 και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν από την ολοκλήρωση όλων των προβλεπόμενων από τη σύμβαση ελέγχων και τη σύνταξη των σχετικών πρωτοκόλλων.

#### ΜΕΡΟΣ Β- ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

###### Χρηματοδότηση

###### Φορέας χρηματοδότησης της παρούσας σύμβασης είναι το Κέντρο Κοινωνικής Πρόνοιας Περιφέρειας Κρήτης, για το οποίο διενεργείται η διαδικασία σύναψης της σύμβασης.

###### Η ανωτέρω δαπάνη θα βαρύνει πίστωση του Τακτικού Προϋπολογισμού του Κέντρου Κοινωνικής Πρόνοιας Περιφέρειας Κρήτης για το οικονομικό έτος 2024 υπό ΚΑΕ 0863, CPV: 45421131-1 Εγκατάσταση θυρών, 45421132-8 Εγκατάσταση παραθύρων για εργασίες αποξήλωσης υφιστάμενων ξύλινών κουφωμάτων και τοποθέτησης νέων εξωτερικών κουφωμάτων αλουμινίου. Κ.Α.Ε.1413, CPV: 44221100-6 - Παράθυρα· 44221200-7 - Πόρτες · 44221300-8 - Πύλες · 44221400-9 - Παραθυρόφυλλα · 44221500-0 - Κατώφλια.45259000-7 44221111-6 Μονάδες διπλών υαλοπινάκων για προμήθεια εξωτερικών κουφωμάτων αλουμινίου (συμπεριλαμβανομένων των υλικών για την αποξήλωση υφιστάμενων ξύλινων κουφωμάτων και για την Εγκατάσταση νέων κουφωμάτων αλουμινίου).

###### Εκτιμώμενη αξία σύμβασης σε ευρώ, χωρίς ΦΠΑ:

Εκατόν επτά χιλιάδες ευρώ και ογδόντα πέντε λεπτά (107.000,85€ ) συμπεριλαμβανομένου ΦΠΑ 24%. Αναλυτικά: Δαπάνη ύψους #12.000,00€#για εργασίεςαποξήλωσης υφιστάμενων ξύλινών κουφωμάτων και τοποθέτησης νέων εξωτερικών κουφωμάτων αλουμινίου. Δαπάνη ύψους #95.000,85€# γιαπρομήθεια εξωτερικών κουφωμάτων αλουμινίου (συμπεριλαμβανομένων των υλικών για την αποξήλωση υφιστάμενων ξύλινων κουφωμάτων και για την Εγκατάσταση νέων κουφωμάτων αλουμινίου).

###### Φ.Π.Α.- Κρατήσεις-δικαιώματα τρίτων – επιβαρύνσεις

Τον ανάδοχο βαρύνουν οι υπέρ τρίτων κρατήσεις, καθώς και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παράδοση του αγαθού στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Για τις συμβάσεις αξίας άνω των χιλίων (1.000) ευρώ, μη συμπεριλαμβανομένου ΦΠΑ, ανεξαρτήτως της πηγής προέλευσης της χρηματοδότησης, κράτηση ύψους 0,1%, η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης υπέρ της Ενιαίας Αρχής Δημοσίων Συμβάσεων.

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016. Μέχρι την έκδοση της κοινής απόφασης της παρ. 6 του άρθρου 36 του ν. 4412/2016, η ως άνω κράτηση δεν επιβάλλεται.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3,6% και στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος

αξίας 4% επί του καθαρού ποσού.